डॉक सारांशित करण्यासाठी: अमेरिकेच्या बौद्धिक मालमत्तेचं रक्षण करण्याच्या दृष्टीने अमेरिकेच्या परराष्ट्र खात्याने हा निर्णय घेतला आहे. मात्र हा निर्णय धक्कादायक आणि अन्यायकारक असल्याचं चीनच्या परराष्ट्र मंत्रालयाचे प्रवक्ते वांग वेनबिन यांनी म्हटलं आहे.

दूतावासाच्या परिसरात काही अज्ञात व्यक्ती काही कागदपत्रं जाळून टाकत असल्याचं चित्रणात स्पष्ट झालं होतं.

गेल्या काही दिवसात अमेरिका आणि चीन यांच्यातील संबंध ताणले गेले आहेत. व्यापार आणि कोरोना विषाणूच्या मुद्यावरून अमेरिकेचे राष्ट्राध्यक्ष डोनाल्ड ट्रंप यांनी चीनवर आगपाखड केली आहे. हाँगकाँगमधल्या नव्या वादग्रस्त कायद्याच्या अंमलबजावणीवरूनही अमेरिका आणि चीन यांच्यात बिनसलं आहे.

कोव्हिड-19 विषाणूवर लस शोधण्यासाठी कार्यरत असलेल्या प्रयोगशाळांमधील गोपनीय माहिती भेदणाऱ्या हॅकर्सना चीन आर्थिक पाठिंबा देत असल्याचा आरोप अमेरिकेच्या कायदा विभागाने केला. 

याप्रकरणी अमेरिकेच्या संशोधन कंपन्यांवर पाळत ठेवणाऱ्या चीनच्या दोन नागरिकांना अटक करण्यात आली आहे. अन्य माहितीच्या चोरीसाठी त्यांना मदत मिळाल्याचंही स्पष्ट होतं आहे.

अमेरिकेने चिनी वकिलात बंद का केली?

चीनच्या परराष्ट्र मंत्रालयाच्या निवेदनानंतर अमेरिकेने वकिलात बंद करण्यासंदर्भात प्रसिद्धीपत्रक जारी केलं. 

ह्यूस्टन इथली वकिलात बंद करण्यासंदर्भात आम्ही 'पीपल्स रिपब्लिक ऑफ चायना'ला सूचना दिली आहे. अमेरिकेचे बौद्धिक संपदा हक्क आणि अमेरिकेच्या नागरिकांच्या गोपनीय माहितीचं जतन होण्यादृष्टीने हा निर्णय घेण्यात आल्याचं परराष्ट्र विभागाच्या प्रवक्त्या मॉर्गन ऑर्टगुस यांनी सांगितलं.

"चीनने आमच्या सार्वभौमतेचं तसंच नागरिकांच्या अधिकारांचं उल्लंघन केल्यास ते खपवून घेतलं जाणार नाही. चीनतर्फे राबवण्यात आलेल्या व्यापाराची अन्यायाकारी कार्यपद्धतीही सहन करून घेतली जाणार नाही. अमेरिकेतील नोकऱ्या चोरणं तसंच अन्य अनुचित गोष्टी स्वीकारल्या जाऊ शकत नाही," असं मॉर्गन यांनी स्पष्ट केलं.

व्हिएन्ना करारानुसार, पाहुण्या देशाने यजमान देशाच्या अंतर्गत मुद्यांमध्ये हस्तक्षेप करू नये असं धोरण आहे. अमेरिकेत चीनच्या पाच वकिलाती आहेत. यापैकी एक ह्यूस्टन इथं आहे. 

या पाचमध्ये वॉशिंग्टन डीसीमधील कार्यालयाचा समावेश नाही. ह्यूस्टन इथल्या दूतावासावरच कारवाई का करण्यात आली याचं कारण स्पष्ट होऊ शकलेलं नाही.

अमेरिका-चीन संघर्ष चिघळणार

विश्लेषण- जोनाथन मार्कस, संरक्षण...\nडॉक सारख्याच भाषेत सारांश:
अमेरिकेने चीनला ह्यूस्टनमधील वकिलात बंद करण्याचे आदेश दिले आहेत. बीजिंगतर्फे राजकीय प्रक्षोभाला खतपाणी घातल्याच्या संशयावरून अमेरिकेने हा निर्णय घेतल्याचं समजतंय.